ยูเอสเอส นิวเจอร์ซีย์ (BB-62)

| --- | --- |
ยูเอสเอส นิวเจอร์ซีย์ ในเดือนมกราคม 1985
ประวัติ
สหรัฐอเมริกา
ชื่อ:  ไทย : ยูเอสเอส นิวเจอร์ซีย์  อังกฤษ : USS New Jersey 
ตั้งชื่อตาม: รัฐนิวเจอร์ซีย์
Ordered: 1 กรกฎาคม 1939
อู่เรือ: อู่ทหารเรือฟิลาเดลเฟีย
ปล่อยเรือ: 16 กันยายน 1940
เดินเรือแรก: 7 ธันวาคม 1942
สนับสนุนโดย: แคโรลิน เอดิสัน
เข้าประจำการ: 23 พฤษภาคม 1943
ปลดระวาง: 30 กรกฎาคม 1948
นำกลับมาประจำการใหม่: 21 พฤศจิกายน 1950
ปลดระวาง: 21 สิงหาคม 1957
นำกลับมาประจำการใหม่: 6 เมษายน 1968
ปลดระวาง: 17 ธันวาคม 1969
นำกลับมาประจำการใหม่: 28 ธันวาคม 1982
ปลดระวาง: 8 กมภาพันธ์ 1991
Stricken: 4 มกราคม 1999
รหัสระบุ: BB-62
คำขวัญ: "พลังยิงเพื่ออิสรภาพ"
ชื่อเล่น: "บิกเจ" "มังกรดำ"
เกียรติยศ: 19 ดาวยุทธการ
สถานะ: จัดแสดงที่พิพิธภัณฑ์และอนุสรณ์สถานเรือประจัญบานนิวเจอร์ซีย์ แคมเดน รัฐนิวเจอร์ซีย์ ตั้งแต่วันที่ 15 ตุลาคม 2001
หมายเหตุ: เป็นเรือประจัญบานที่ได้รับเครื่องอิสริยาภรณ์มากที่สุดในประวัติศาสตร์กองทัพเรือสหรัฐ
สัญลักษณ์: 
ลักษณะเฉพาะ
ชั้น::  ไอโอวา
ขนาด (ระวางขับน้ำ)::  มาตรฐาน: 49,657 ลองตัน (50,454 ตัน) (1943)  เต็มที่: 58,132 ลองตัน (59,065 ลองตัน) (1943)  เต็มที่: 60,000 ลองตัน (61,000 ตัน) (1968)
ความยาว::  887 ฟุต 7 นิ้ว (270.54 เมตร)
ความกว้าง::  108 ฟุต 1.375 นิ้ว (32.95333 เมตร)
กินน้ำลึก::  37 ฟุต 9 นิ้ว (11.51 เมตร)
ระบบขับเคลื่อน::  4 x เครื่องกังหัน กำลัง 53,000 แรงม้า  8 x หม้อไอน้ำ M-type แรงดัน 650 ปอนด์ต่อตารางนิ้ว
ความเร็ว::  33 นอต (61 กิโลเมตรต่อชั่วโมง)
อัตราเต็มที่::  1,921 คน
ระบบตรวจการและปฏิบัติการ::  เรดาร์ค้นหาทางอากาศ AN/SPS-49  เรดาร์ค้นหาพื้นน้ำ AN/SPS-67  เรดาร์ควบคุมการยิงพื้นน้ำ AN/SPQ-9
สงครามอิเล็กทรอนิกส์และเป้าลวง::  ระบบสงครามอิเล็กทรอนิกส์ AN/SLQ-32  ระบบเป้าลวงตอร์ปิโด AN/SLQ-25 Nixie  8 × ระบบเป้าลวง Mark 36 SRBOC
ยุทโธปกรณ์::  1943:  9 × ปืนหลัก 16 นิ้ว (410 มม.)/50 คาลิเบอร์ Mark 7  20 × ปืนรอง 5 นิ้ว (130 มม.)/38 คาลิเบอร์ Mark 12  80 × ปืนต่อสู้อากาศยาน 1.6 นิ้ว (40 มม.)/56 คาลิเบอร์ Bofors L/60  49 × ปืนใหญ่ต่อสู้อากาศยาน 0.79 นิ้ว (20 มม.)/70 คาลิเบอร์ Oerlikon  1968:  9 × ปืนหลัก 16 นิ้ว (410 มม.)/50 คาลิเบอร์ Mark 7  20 × ปืนรอง 5 นิ้ว (130 มม.)/38 คาลิเบอร์ Mark 12  1982:  9 × ปืนหลัก 16 นิ้ว (410 มม.)/50 คาลิเบอร์ Mark 7  12 × ปืนรอง 5 นิ้ว (130 มม.)/38 คาลิเบอร์ Mark 12  32 × ขีปนาวุธครูซ บีจีเอ็ม-109 โทมาฮอว์ก  16 × ขีปนาวุธต่อต้านเรือรบ อาร์จีเอ็ม-84 ฮาร์พูน  4 × 20 มม./76 คาลิเบอร์ Phalanx CIWS
เกราะ::  ข้างตัวเรือ: 12.1 นิ้ว (307 มม.)  ผนังกั้นน้ำ: 11.3 นิ้ว (287 มม.)  ฐานป้อม: 11.6–17.3 นิ้ว (295–439 มม.)  ป้อมปืน: 19.5 นิ้ว (495 มม.)  ดาดฟ้า:  ชั้นหลัก 1.5 นิ้ว (38 มม.)  ชั้นรอง 6.0 นิ้ว (152 มม.)
อากาศยาน::  1943:  2 เครื่องดีดส่ง  3 เครื่องบินทุ่นลอยน้ำ วอท โอเอส2ยู คิงฟิชเชอร์  1950s:  ซิคอร์สกี เอช-5  1968–1969:  โดรน ไจโรไดน์ คิวเอช-50 แดช  1982:  รองรับเฮลิคอปเตอร์สูงสุด 4 ลำ แต่แทนที่ด้วย อากาศยานไร้คนขับ อาร์คิว-2 ไพโอเนียร์ 1 ลำ
ยูเอสเอส นิวเจอร์ซีย์ (BB-62) (อังกฤษ: USS New Jersey) เป็นเรือประจัญบานลำที่สองในชั้นไอโอวา และเป็นเรือลำที่สองของกองทัพเรือสหรัฐที่ใช้ชื่อตามรัฐนิวเจอร์ซีย์ เรือได้รับฉายาที่น่ารักว่า "บิกเจ" (Big J) นิวเจอร์ซีย์ได้รับดาวยุทธการ (battle star) มากกว่าเรือในชั้นไอโอวาอีก 3 ลำ และเป็นเรือประจัญบานของสหรัฐเพียงลำเดียวที่ทำหน้าที่สนับสนุนการยิงปืนใหญ่ในช่วงสงครามเวียดนาม
ในช่วงสงครามโลกครั้งที่สอง ยูเอสเอส นิวเจอร์ซีย์ ได้ปฏิบัติภารกิจโจมตีเป้าหมายบนเกาะกวมและโอกินาวะ นอกจากนี้ยังทำหน้าที่คุ้มกันเรือบรรทุกเครื่องบินที่ดำเนินการโจมตีหมู่เกาะมาร์แชลล์ ในช่วงสงครามเกาหลี เรือยังเข้าร่วมในการโจมตีชายฝั่งของเกาหลีเหนือ จากนั้นจึงปลดประจำการและเข้าประจำการในกองเรือสำรองของกองทัพเรือสหรัฐ ซึ่งเป็นที่รู้จักกันในชื่อ "กองเรือมอทบอล" (mothball fleet) ในปี 1968 นิวเจอร์ซีย์ ถูกนำกลับมาใช้งานอีกครั้งและส่งไปประจำการที่เวียดนามเพื่อสนับสนุนกองกำลังสหรัฐ ต่อมาในปี 1969 ก็ได้ปลดประจำการเป็นครั้งที่สอง จากนั้นในช่วงทศวรรษที่ 1980 เรือได้รับการปรับปรุงให้ทันสมัยตามโครงการ "กองทัพเรือ 600 ลำ" (600-ship Navy program) โดยติดตั้งขีปนาวุธและนำกลับมาใช้งานอีกครั้ง ในปี 1983 ยูเอสเอส นิวเจอร์ซีย์ ได้เข้าร่วมปฏิบัติการของสหรัฐในช่วงสงครามกลางเมืองเลบานอน
ยูเอสเอส นิวเจอร์ซีย์ ปลดประจำการเป็นครั้งสุดท้ายในปี 1991 หลังจากรับใช้กองทัพเรือสหรัฐมานานถึง 21 ปี ในช่วงเวลานั้น เรือได้รับประกาศนียบัตรยกย่องชมเชย (Navy Unit Commendation) สำหรับภารกิจในเวียดนาม และ 19 ดาวยุทธการสำหรับการปฏิบัติภารกิจรบในสงครามโลกครั้งที่สอง สงครามเกาหลี สงครามเวียดนาม สงครามกลางเมืองเลบานอน และภารกิจในอ่าวเปอร์เซีย หลังจากปลดประจำการ เรือได้ถูกเก็บรักษาไว้ในกองเรือสำรองเป็นเวลาสั้น ๆ ก่อนที่จะถูกบริจาคให้กับองค์กร Home Port Alliance ในเมืองแคมเดน รัฐนิวเจอร์ซีย์ เพื่ออนุรักษ์ไว้เป็นพิพิธภัณฑ์อย่างถาวรตั้งแต่วันที่ 15 ตุลาคม 2001